Salentu (tirritoriu)

Lu Salentu (giogràficu), ginirarmenti canusciutu puru comu pinìsula salintina, è la parti miridiunali dâ Pugghia, situata tra lu mari Joniu e lu mari Adriàticu e dilimitatu di l'accussidditta sogghia messàpica, na diprissioni ca curri longu la lìnia Tàrantu-Ostuni e ca lu sipara di li Murgi.

 Elencu di li cumuna salentini 
A lu liveddu giogràficu, lu Salentu cumprenni di li cumuna di:

 la Pruvincia di Lecci:
Acquarica, Alessanu, Aleziu, Caddhriste, Andranu, Aradeu, Arnisanu, Bagnulu, Vithrugna, Calimera, Campie, Cannule, Craparica, Carmianu, Carpignanu, Casaranu, Castrì, Cascignanu, Castrignanu ti lu Capu, Casciu, Caddhrinu, Culupazzu, Cupirtinu, Corianu, Cursanu, Curse, Cutrufianu, Disu, Gaglianu te lu Capu, Galatina, Galàtune, Caddhrìpuli, Sciuvaneddhru, Giurdignanu, Uagnanu, Lecce, Lècule, Liranu, Lizzanieddhru, Maje, Martanu, Martignanu, Matinu, Melendugnu, Melissanu, Melpignanu, Miscianu, Minervinu, Muntruni, Muntisanu, Murcianu, Muru, Nardò, Nianu, Nucija, Noule, Ortelle, Utrantu, Parmarici, Parabita, Patù, Portu Cesareu, Pusciardu, Presicce, Racale, Rufanu, Salice, Salve, San Cassianu, San Cesariu, Santu Dunatu, San Pietru, Sanarica, Sannicola, Cisarea, Scurranu, Sichilì, Sujanu, Sulitu, Specchia, Spunganu, Schinzanu, Sternatìa, Supersanu, Suranu, Surbu, Taurisanu, Tajanu, Tiscianu, Thripuzze, Thricase, Tuje, Uscentu, Uscianu, Eje, Ernule, Zuddhrinu.

 la Pruvincia di Brìndisi:
Brìndisi, Carvigni, Cilinu, Cegghji, Erchie, Francaidda, Latianu, Misciagni, Oria, Stuni, San Donaci, Sammichel, San Pancraziu, Santu Pietru, Santu Vitu, Turchiarulu, Torri, Li Castieddi.

 la Pruvincia di Tàrantu:
Avetrana, Carosinu, Faggianu, Fragnanu, Gruttagghie, Lupranu, Lizzanu, Manduria, Maruggiu, Muntiasi, Montemesula, Muntiparanu, Puzanu, Roccaforzata, Santu Giorgiu, San Marzanu, Sava, Tàrantu, Turricedda.

 Lingui e dialetti nta lu Salentu 
Di lu puntu di vista linguìsticu, lu Salentu nun cumprenni la cità di Tàrantu (unni si parra lu Tarantinu), né lu restu dâ sò pruvincia a ovest di lu capulocu (unni si parra ginirarmenti lu dialettu pugghisi), né lu restu dâ pruvincia di Brìndisi a nord d’Ostuni (unni l'accentu veni nfluinzatu dû dialettu barisi). Susu di sti cunfini, la lingua pò èssiri difinita ginirarmenti pugghisa, appartinenti a la tipuluggìa miridiunali. Jusu di sti cunfini nveci, si parra lu dialettu salentinu, appartinenti a la tipuluggìa miridiunali stremu e cchiù sìmili a la lingua siciliana, 'n particulari a lu dialettu di la Sicilia urientali.

 Grecìa Salentina 
La Grecìa Salentina, nta lu Salentu cintrali, è n'ìsula linguìstica nunchì un tirritoriu cu n'idintità culturali a idda stissa. Arcuni di li sò 50.000 abbitanti pàrranu lu dialettu neo-grecu notu comu gricànicu o griko. Stu tirritoriu cumprenni ùnnici comuna, novi di li quali di lingua ellenòfuna: a Calimera, Castrignano de' Greci,  Corigliano d'Otranto, Martano, Martignano, Melpignano, Soleto,  Sternatia e Zollino si agghùncinu Carpignano Salentino e Cutrofiano, di ricenti ngressu e nun ellenòfuni. Macari li cumuna di Lizzano, Torricella, Manduria, Sava e Avetrana, tutti  nta la Pruvincia di Tàrantu hannu addumannatu pi fàrinni parti.

 Cultura salentina 

La pinìsula salentina si carattirizza pi tratti cumuni, sia di lu puntu di vista linguìsticu ca di chiddu architittònicu, sia nta l’usi c anta li custumanzi. Lu paisaggiu architittònicu è di tipu grecu, cu na priduminanza assuluta di li casi bianchi pittati cu la caucina, senza tettu, suprattuttu 'n campagna e nta la costa; ma li centri stòrici sunnu carattirizzati di na redità spagnola, lu Baroccu, chi nnô Salentu pigghia carattirìstichi propi, facennu usu di la lucali petra liccisa (lu leccisu, 'n dialettu salentinu). L'architittura pugghisa, nveci, è rapprisintata suprattuttu di lu Romànicu.

Ntô tirritoriu esìstinu di li nclavi grecòfuni nichi (prubbabbirmenti origginati di micrazzioni mediuevali), pupulati d’un gruppu ètnicu di lingua grica ca campa ntâ riggiuni stòrica dâ Grecìa salentina e, comu nta àutri àrii di lu stremu sud, arcuni enclavi Arbëreshë sorti cu la diàspura arbanisa a pàrtiri di lu XV sèculu guidata di Giorgiu Castriota Skanderbeg.


La pinìsula salentina è culturalmenti n'ìsula. Nfatti sta riggiuni nun è pi nenti assimilàbbili a la Pugghia, nè sutta lu puntu di vista linguìsticu, nè sutta chiddu architittònicu, nè di l'usi e custumanzi. Nta na granni parti di lu Salentu, la lingua prisenta la vucalità tìpica di la lingua siciliana. E' quinni cumpletamenti strània a li lingui pugghisi.

 Tradizzioni musicali 
Di particulari ntiressi antropològgicu è l'oramai estintu finòminu dû tarantismu, na forma istèrica di straurdinariu mpattu scènicu, e lu nveci rimuntanti cultu pi la pìzzica, la mùsica tradizziunali e battenti ca tannu accumpagnava li riti di guariggiuni di li tarantati, zoè di li fìmini ca si cridìa avìssiru statu muzzicati di la tàranta. 'N rialità, si trattava di n’origginali modu di manifistàrisi di l'isterìa. L'antropòlugu Ernesto De Martino cunnucìu di li stòrici studi supra lu finòminu, poi cunfluiti ntô clàssicu testu Viaggiu nta la terra di lu rimursu.

 Littiratura cuntimpurània 
 Vittorio Bodini
 Giovanni Bernardini
 Cosimo Corvaglia

 Giografìa 
La pinìsula salentina ci havi na cunfigurazzioni chianiggianti nta cui si distìnchinu li primi rilevi dî Murgi tarantini a nord-ovest, lu Tavuleri di Lecci a lu centru, l’unnulazzioni di li Serre a sud. Storicamenti òccupa lu tirritoriu di l'antica Terra d'Otrantu.

Li vertici idiali dâ pinìsula salentina sunnu:
Tàrantu, nta l'omònima pruvincia; 
Pilone, nta lu tirritoriu d'Ostuni 'n pruvincia di Brìndisi, 
Santa Maria di Leuca, 'n pruvincia di Lecci. 

 Riggiuni Salentu 
Duranti la Custituenti, si discutìu di la pussibbilità di fari dui riggiuni diffirenti: la Pugghia e lu Salentu. Però finìu ca nun si nni fici nenti pirchì quarchi pulìticu mpurtanti, primu ntra tutti Aldu Moro, era fortimenti cuntrariu.

Lu 24 di jinnaru dû 2006, pressu lu saluni di rapprisintanza di la pruvincia di Brìndisi, si tinni na mpurtanti riunioni ntra li tri prisidenti di li pruvincî di Lecci, Brìndisi e Tàrantu, e li tri sìnnaci di li rispittivi cità capulocu, pi discùrriri dû pruggettu dû Grande SalentoRepubblica.it - BariTaranto SocialeCorriere del Mezzogiorno.

 Noti 

 Liami nterni 
Dialettu salentinu
Dialetti di tranzizzioni àpulu-salentini
Dialettu grecu-salentinu

Liami sterni
 Enciclopedia Treccani